Beboerne i den lille landsby Trekroner rykkede søndag sammen i bussen i den gode sags tjeneste. For at samle ind til Danmarksindsamlingen afholdt de stort loppemarked. Her kunne man købe sig til at bord, og fra sit bord kunne man så sælge ud af sine gamle sager hjemme fra gemmerne. 30 borger lavede en stand, og mere end 200 besøgte loppemarkedet. - Vi synes selv, at nogle gange når vi snakker om Trekroner, at det kommer til at handle lidt meget om os selv. Det her det handler om nogle andre. Det kan godt være, vi har det svært herude, men der er trods alt nogen, der har det meget sværere, end vi har, så dem arbejder vi lidt for, fortæller Bjarne Jørgensen, der har været med til at arrangere indsamlingen. Danmarksindsamlingen samler i år ind til udsatte piger i hele verden. Det helt store mål for loppermarkedet var at nå op på 10.000 kroner. Fordi så bliver deres donation vist i rulleteksterne, når det store show bliver sendt på tv den 2. februar. Og det mål nåede de ganske sikkert. Hele 18.000 kroner endte indsamlingen på.

Opsummering:
I landsbyen Trekroner i Jammerbugt Kommune blev der søndag åbnet for loppemarked til fordel for Danmarksindsamlingen.